ΓΡΑΠΤΗ ΕΡΩΤΗΣΗ E-0513/03

υποβολή: Alexander de Roo (Verts/ALE) προς την Επιτροπή

(24 Φεβρουαρίου 2003)

Θέμα: Ξυλεία κατεδαφίσεων και διοξίνη στο κρέας

Η καύση ξυλείας κατεδαφίσεων σε εγκαταστάσεις ξήρανσης στο Erfurt (Γερμανία) φαίνεται ότι είναι η αιτία για την παρουσία διοξίνης σε ζωοτροφές και κρέατα.

Πολλά είδη και προϊόντα ξυλείας τυγχάνουν επεξεργασίας και εμποτισμού, προκειμένου να αυξηθεί η ανθεκτικότητά τους. Για τον σκοπό αυτό συχνά χρησιμοποιούνται χλωριωμένοιδατάνθρακες.

Κατά την καύση αυτής της επεξεργασμένης ξυλείας (απόβλητα οικοδομών και κατεδαφίσεων) παράγεται διοξίνη.

Είναι διατεθειμένη η Ευρωπαϊκή Επιτροπή να περιορίσει την καύση ξυλείας κατεδαφίσεων και εμποτισμένης ξυλείας και να επιτρέψει αυτές τις μεθόδους καύσης μόνο σε εξειδικευμένες μονάδες επεξεργασίας και να αποτρέψει τον επακόλουθο αντίκτυπο στην τροφική αλυσίδα·

Απάντηση της κ. Wallstrm εξ ονόματος της Επιτροπής

(3 Απριλίου 2003)

Η αποτέφρωση των αποβλήτων, περιλαμβανομένης της αποτέφρωσης αποβλήτων ξυλείας, ρυθμίζεται από την οδηγία 75/442/ΕΕΚ του Συμβουλίου της 15ης Ιουλίου 1975, περί των στερεών αποβλήτων(1), την οδηγία 91/689/ΕΕΚ του Συμβουλίου, της 12ης Δεκεμβρίου 1991, για τα επικίνδυνα απόβλητα(2), και την οδηγία 2000/76/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων(3).

Η οδηγία 75/442/ΕΚ ορίζει στο άρθρο 4 τη γενική αρχή ότι τα κράτη μέλη λαμβάνουν τα αναγκαία μέτρα για να εξασφαλίσουν ότι τα στερεά απόβλητα θα διατίθενται χωρίς να θέτουν σε κίνδυνο τηνγεία του ανθρώπου και χωρίς να βλάπτουν το περιβάλλον. Επιπλέον, η οδηγία επιτρέπει τη λειτουργία των εγκαταστάσεων ή επιχειρήσεων για τη διάθεση των αποβλήτων ήπό ορισμένους όρους τηνπαγωγή των ως άνω στους γενικούς κανόνες που θεσπίζονται από τα κράτη μέλη.

Η οδηγία 91/689/ΕΕΚ ορίζει τα επικίνδυνα απόβλητα και προβλέπει αυστηρότερες διατάξεις όσον αφορά στις εγκαταστάσεις διαχείρισης επικίνδυνων αποβλήτων. Η απόφαση 2000/532/ΕΚ της Επιτροπής περιέχει τον ευρωπαϊκό κατάλογο αποβλήτων, καταχωρίζοντας ως επικίνδυνα απόβλητα όσα απόβλητα περιέχουν ξύλο ή είναι μολυσμένα με επικίνδυνες ουσίες.

Επιπλέον, αναφορικά με την αποτέφρωση αποβλήτων ξυλείας, τα οποία πιθανώς εμπεριέχουν ενώσεις αλογόνων βαρέων μετάλλων ως αποτέλεσμα κατεργασίας με μέσα συντήρησης ή επιχρίσματα, η οδηγία 2000/76/ΕΚ για την αποτέφρωση των αποβλήτων καθιερώνει αυστηρούς όρους λειτουργίας και οριακές τιμές εκπομπής. Η οδηγία έχει τεθεί σε ισχύ για τις νέες εγκαταστάσεις το έτος 2002 και αναμένεται να τεθεί σε ισχύ για τιςπάρχουσες εγκαταστάσεις το έτος 2005. Εν τω μεταξύ, εφαρμόζεται η οδηγία 94/67/ΕΚ, της 16ης Δεκεμβρίου 1994, για την αποτέφρωση των επικίνδυνων αποβλήτων(4).

Εγκαταστάσεις, οι οποίες αποτεφρώνουν ποσότητα πουπερβαίνει τους 10 τόννους επικίνδυνων αποβλήτων ανά ημέρα, εμπίπτουν στην οδηγία του Συμβουλίου 96/61/ΕΚ της 24ης Σεπτεμβρίου 1996 σχετικά με την ολοκληρωμένη πρόληψη και έλεγχο της ρύπανσης(5) Καθίσταται αναγκαίο οι προαναφερόμενες εγκαταστάσεις να λειτουργούν κατά τέτοιον τρόπο ώστε να λαμβάνονταιπόψη όλα τα κατάλληλα προληπτικά μέτρα για την αποφυγή της μόλυνσης, ιδιαιτέρως με την εφαρμογή βέλτιστων διαθέσιμων τεχνικών (ΒΔΤ). Ο όρος βέλτιστες διαθέσιμες τεχνικές δεν αναφέρεται απλά στις τεχνολογίες αλλά και σε θέματα όπως η σωστή συντήρηση. Η οδηγία τέθηκε σε ισχύ για τις νέες και ουσιαστικά βελτιωμένες εγκαταστάσεις τον Οκτώβριο του 1999. Για τιςπόλοιπες εγκαταστάσεις αναμένεται να τεθεί σε πλήρη εφαρμογή τον Οκτώβριο του 2007.

Επιπλέον, αναφορικά με την νομοθεσία που εφαρμόζεται για τις ζωοτροφές, η εισαγωγή του συστήματος ανάλυσης κινδύνων και κρίσιμων σημείων ελέγχου (HACCP) στην αλυσίδα παραγωγής ζωοτροφών που πρόκειται ναποβληθεί από την Επιτροπή, θα μειώσει τον κίνδυνο της μόλυνσης.

Η Επιτροπή θεωρεί ότι η με την κατάλληλη εφαρμογή των εν λόγω μέτρων θα διασφαλιστεί η αποτέφρωση των αποβλήτων ξυλείας χωρίς αρνητικές επιπτώσεις για την ανθρώπινηγεία και το περιβάλλον.

(1) ΕΕ L 194 της 25.7.1975.

(2) ΕΕ L 377 της 31.12.1991.

(3) ΕΕ L 332 της 28.12.2000.

(4) ΕΕ L 365 της 31.12.1994.

(5) ΕΕ L 257 της 10.10.1996.